钦定古今图书集成/明伦汇编/官常典/第076卷 > 永阳王伯智
## 钦定古今图书集成/明伦汇编/官常典/第076卷 > 永阳王伯智

按《陈书》本传：“永阳王伯智，字策之，世祖第十二子也。
少敦厚，有器局，博涉经史。太建中，立为永阳王。寻为侍中，加明威将军，置佐史。寻加散骑常侍，累迁尚书
左仆射。出为使持节、都督东扬、丰二州诸军事、平东
将军，领会稽内史。至德二年，入为侍中、翊左将军，加
特进。祯明三年入关。隋大业中为岐州司马，迁国子”
司业。